bordåvæske
Store norske leksikon,Teknologi og industri,Landbruk,Gjødsel og plantevern,Plantesykdommer
Bordåvæske var et soppmiddel som før ble mye brukt mot sykdommer på frukttrær, bærbusker, grønnsaker og potet.
Bordåvæske ble første gang laget i 1882 i Bordeaux i Frankrike som middel mot vinskimmelen. Væsken lages av kobbersulfat (blåstein), brent kalk og vann, vanligvis i forholdet 1:1:100. Hvis det brukes soda i stedet for kalk blir blandingen kalt burgundervæske, som stort sett har samme virkning. Væsken er ikke holdbar og må brukes straks den er tillaget.Nå er bordåvæske erstattet av kobberoksyklorid, men fordi kobber lett kan gi sviskader på de plantene som sprøytes, særlig ved bruk i kjølig vær, er denne typen midler erstattet av nye, skånsommere og langt mer effektive soppmiddel. Les mer i Store norske leksikon soppmiddel plantesykdommer